سوریه-لی موخالیفتین یاراتدیغی موذاکیره یوکسک کومیته‌سی (MYK) هئیتی نیویورک-دا بیرلشمیش میللتلر تشکیلاتی‌نین باش کاتیبی آنتونیو گوترش ایله گؤروش کئچیریب. گؤروشده سوئیس ژنو شهریندکی سیاسی کئچید موذاکیره‌لری اوچون بشار اسد رژیمینه تضییق ائدیلمه‌سی‌نین واجیب‌لیگی دیله گتیریلیب.
MYK-نین آچیقلاماسیندا ناصر حاریری باشچیلیغین‌داکی هئیتین دونن بیرلشمیش میللتلر تشکیلاتی‌نین باش کاتیبی گوتررش ایله بیر آرایا گلدیگی بیلدیریلیب.
آچیقلامایا اساساً MYK-نین سؤزچولرین‌دن یحیی آریدی دئدی کی، MYK رژیمین ژنوده موذاکیره‌لره قاتیلماسی اوچون اولوسلار آراسی تضییق باره‌ده چاغیریشی ائتدی. هئیت روسیانین پلانلاشدیردیغی سوچی کنفرانسیندا بونون اولمایاجاغینی دقیق شکیلده اورتایا قویدو.
آچیقلامادا آریدی‌نین "سوچی پروسئسی ژنو دانیشیق‌لاری‌نین و ژنو بیاننامه‌سی و بمت تهلوکه‌سیزلیک شوراسی‌نین 2254 نؤمره‌لی قراریندا اورتایا قویولان کئچید هدفی‌نین اهمیتینی آزالتما ریسکی داشیییر." ایفاده‌لری ده یئر آلیب.
"بیر سیاسی پروسئس وار. بو ژنو پروسئسی‌دیر. و رژیم موذاکیره ائتمگی رد ائتدیگی اوچون ایشلمیر. پارالل بیر پروسئس بو حقیقتی دییشدیرمه‌یه‌جک و اصلینده رژیم و اونون حربی ایستراتژیسینه باغ‌لیغینی جسارتلندیرمه ریسکی داشیییر."-دئیه آردی بیلدیردی.
قئید ائده ک کی، ژنو دانیشیق‌لاری‌نین 8-جی تورو 28 نوامبر-14 دسامبر تاریخ‌لرینده کئچیریلدی و اوغورسوزلوقلا نتیجه‌لندی.
